
Maj  1986 


Præsident  Ezra  Taft  Benson 

"Hvad  er  til  rigets  bedste?" 


Svaret  på  dette  spørgsmål  har 
været  en  afgørende  faktor  i  alle 
de  vigtige  sager  som  præsident 
Ezra  Taft  Benson  har  måttet  tage  stil- 
ling til  i  sit  liv. 

Fra  sin  tidligste  ungdom  og  lige  til 
nu  har  han  søgt  det  der  er  til  bedste  for 
Herrens  værk,  for  Guds  rige  på  jorden. 

Han  har  altid  passet  sine  egne  anlig- 
gender ind  i  denne  formel.  Det  har  al- 
tid været  det  overordnede  mål  i  hans 
liv. 

Efter  mere  end  42  år  i  kirkens  ledel- 
se blev  præsident  Ezra  Taft  Benson 
ordineret  og  indsat  som  profet,  seer, 
åbenbarer  og  præsident  for  Jesu  Kristi 
Kirke  af  Sidste  Dages  Hellige  ved  et 
særligt  møde  med  De  tolv  Apostle,  af- 
holdt d.  10.  november,  1985,  i  et  af  Salt 
Lake  templets  øvre  værelser. 

Hans  indsættelse  som  denne  kirkes 
leder  giver  ham  præsidiet  over  al  Her- 
rens værk  her  på  jorden  i  denne  tid. 
Som  skrifterne  siger:  "Den  pligt,  der 
påhviler  præsidenten  over  det  højere 
præstedømme,  er  at  præsidere  over  he- 
le kirken  og  at  være  som  Moses  ...  at 
være  seer,  åbenbarer,  oversætter  og 
profet  og  være  i  besiddelse  af  alle  de 
Guds  gaver,  som  han  udøser  over  kir- 
kens hoved."  (L&P  107:91-92). 


Præsident  Benson  præsenterer  det  nye  Øverste  Præsidentskab  den  10.  november  1985. 


Og  som  skrifterne  også  siger:  "Præ- 
sidentskabet over  dette  højere  præste- 
dømme efter  Melkisedeks  orden  har 
ret  til  at  fungere  i  alle  kirkens  embeder" 
(L&P  107:9).  Og  det  Melkisedekske 
præstedømme  er  "det  hellige  præste- 
dømme efter  Guds  Søns  Orden"  (L&P 
107:3). 


Kirkens  etablerede  orden  i  denne 
uddeling  gør,  at  ved  præsidentens  død 
overføres  magten  til  at  styre  kirken  til 
De  tolv  Apostles  Kvorum. 

Valget  af  Det  øverste  Præsidentskab 
er  ikke  et  spørgsmål  om  en  udvælgelse. 
Præsidenten  for  De  Tolv  er  seniormed- 
lem af  dette  kvorum  i  kraft  af  det  antal 


år  han  har  været  ordineret  til  apostel. 
Han  rykker  op  som  præsident  for  kir- 
ken som  den  naturlige  efterfølger  ved 
en  præsidents  død. 

De  tolv  Apostles  Kvorum  har  be- 
myndigelse til  at  ordinere  deres  kvo- 
rumspræsident  til  kirkens  præsident 
under  disse  omstændigheder.  Han 
vælger  så  sine  egne  rådgivere,  og  disse 
tre  udgør  tilsammen  Det  øverste  Præ- 
sidentskabs kvorum  -  efter  de  alle  er 
blevet  indsat  til  dette  embede  under  De 
tolv  Apostles  hænder. 

Denne  proces  blev  fulgt,  da  præsi- 
dent Benson  blev  ordineret  og  indsat 
til  dette  høje  embede.  Han  valgte 
straks  ældste  Gordon  B.  Hinckley  som 
sin  førsterådgiver  og  ældste  Thomas  S. 
Monson  som  sin  andenrådgiver. 

Den  proces  hvorved  kirkens  præsi- 
dent også  bliver  profet,  seer  og  åben- 
barer blev  etableret  da  kirken  blev  or- 
ganiseret den  6.  april  1830.  Herren  be- 
falede den  gennem  åbenbaring,  hvori 
han  også  pålagde  kirkens  medlemmer 
den  pligt  at  opretholde  kirkens  præsi- 
dent helhjertet. 

Han  sagde: 

"Derfor  skal  du,  min  kirke,  give  agt 
på  alle  de  ord  og  befalinger,  han  giver 
dig,  eftersom  han  modtager  dem,  så 
længe  han  vandrer  i  hellighed  for  mig. 
Thi  I  skal  tage  imod  hans  ord  i  al  tål- 
modighed og  med  tro,  som  om  det  var 
fra  min  egen  mund." 

Og  så  gav  han  et  vidunderligt  løfte 
til  de  hellige: 

"Thi  når  I  gør  dette,  skal  helvedets 
porte  ikke  få  overhånd  over  jer,  ja, 
Gud  Herren  vil  sprede  mørkets  magter 
for  jer  og  lade  himlen  bæve  til  jeres 
gode  og  til  sit  navns  ære."  (L&P  21:1- 
6). 

Al  den  myndighed  englene  gav  til 
profeten  Joseph  Smith  bliver  ved 
håndspålæggelse  overført  til  hver  efter- 
følgende præsident  for  kirken.  Således 
holder  præsident  Benson  altså  nu,  som 
den  nye  leder,  alle  de  nøgler  der  blev 
gengivet  for  at  videreføre  denne  udde- 
ling og  forberede  Herrens  andet  kom- 
me. 

Præsident  Benson  er  den  13.  præsi- 
dent for  kirken  i  kronologisk  orden. 
Han  overtager  dette  embede  i  ydmyg- 
hed og  hengivenhed.  Han  vil  tjene  i 
den  ånd  vi  kender  fra  skrifterne,  i 
mildhed  og  kærlighed.  Han  vil  uophør- 
ligt søge  at  kende  og  anvende  Herrens 


ord  i  disse  vigtige  tider  i  kirkens  histo- 
rie. 

Præsident  Benson  præsiderede  over 
De  tolvs  Råd  i  næsten  12  år,  da  han 
overtog  embedet,  da  præsident  Spen- 
cer W.  Kimball  efterfulgte  præsident 
Harold  B.  Lee  i  Det  øverste  Præsi- 
dentskab. 

Præsident  Kimball  indsatte  ham  d. 
30.  december  1973.  Han  har  ledet  kvo- 
rummet  med  stor  effektivitet,  konstant 
inspiration  og  en  uophørlig  strøm  af 
kærlighed  for  sine  brødre.  Deres  vel- 
befindende har  konstant  ligget  ham  på 
sinde.  Han  har  altid  haft  deres  interes- 


Ezra  Taft  Benson  som  missionær  i  Storbrita- 


nicni  1921-1923 

ser  for  øje,  sammen  med  "det  der  er  til 
rigets  bedste",  når  han  har  uddelt  op- 
gaver til  dem  i  forskellige  delle  af  jor- 
den. 

Hans  administration  af  De  tolvs  Råd 
har  været  karakteriseret  af  konstant 
harmoni.  Alle  der  stod  ham  nær  kunne 
føle,  at  det  var  en  opgave  han  bestred  i 
kærlighed  og  med  glæde.  Disse  brødre 
var  fuldt  ud  i  harmoni  med  Herrens 
ord,  da  han  sagde:  "Vær  et,  og  dersom 
I  ikke  er  et,  er  I  ikke  mine".  (L&P 
38:27). 

Han  bliver  kirkens  præsident  med 
en  fuldkommen  kærlighed  til  og  med 
fuld  støtte  af  De  Tolv  og  alle  de  andre 
generalautoriteter.  De  vil  arbejde  med 
ham  i  deres  kaldelsers  sande  ånd  på  at 
fremme  Guds  rige  i  alle  dele  af  den  frie 
verden. 

Præsident  Bensons  hele  liv  har  for- 
beredt ham  godt  til  denne  nye  kaldelse. 
Fra  sin  tidligste  ungdom  har  han  været 


værket  hengivent.  Fra  barnsben  har 
Guds  kraft  været  tydelig  i  hans  liv.  Ved 
fødselen  forventedes  det  ikke  at  han 
ville  overleve,  men  efter  at  være  blevet 
velsignet  af  præstedømmet  voksede 
han  op,  og  har  ydet  et  langt  liv  i  sin 
Mesters  tjeneste. 

Præsident  Bensons  kirkeerfaringer 
har  været  utallige  og  mangeartede,  lige 
fra  hans  unge  år  som  diakon  og  dren- 
gespejder. Med  årene  blev  han  aktiv  i 
unge  mænds  organisation  og  i  præste- 
dømmekvorummerne.  Han  tjente  som 
wards-  og  stavspræsident  for  unge 
mænd  i  Boise,  Idaho  og  senere  i  Was- 
hington, D.  C.  Det  var  mens  han  tjente 
som  sådan  i  Washington,  han  blev 
kaldet  som  medlem  af  De  Tolv  i  juli 
1943. 

Indenfor  spejderbevægelsen  modtog 
han  3  af  de  højeste  belønninger  fra  Boy 
Scouts  of  America.  I  mange  år  var  han 
medlem  af  Det  nationale  Spejderråd 
(National  Executive  Board,  B.S.A.), 
som  er  det  styrende  råd  for  al  spejder- 
aktivitet i  hele  De  forenede  Stater.  Han 
efterfulgte  præsident  George  Albert 
Smith  i  denne  stilling. 

Som  medlem  af  De  Tolv  har  han 
rejst  verden  rundt  og  besøgt  hundreder 
af  stave  og  alle  missioner,  og  organise- 
ret mange  nye  enheder  imens.  I  sin  tid 
som  apostel  har  han  organiseret  man- 
ge stave.  Blandt  dem  er  Tokyo,  15. 
marts  1970;  Melbourne  Australien 
Syd,  22.  august  1971;  Osaka  Japan,  12. 
september  1972;  Manila  Fillipinerne, 
20.  maj  1973;  Belfast  Irland,  9.  juni 
1974;  København  Danmark,  16.  juni 
1974;  Helsinki  Finland,  16.  oktober 
1977;  Miinchen  Tyskland,  23.  oktober 
1977;  Nagoya  Japan,  10.  maj  1978; 
Nauvoo  Illinois,  18.  februar  1979; 
Wien  Østrig,  20.  april  1980;  Brasilia 
Brasilien,  12.  oktober  1980;  Naha 
Okinawa  Japan,  23.  oktober  1980;  San 
Juan  Puerto  Rico,  14.  december  1980; 
Bern  Sweits,  3.  maj  1981;  Milano  Ita- 
lien, 7.  juni  1981;  Geneve  Sweits,  20. 
juni  1982  og  Barcelona  Spanien,  31. 
oktober  1982. 

En  af  de  mest  bemærkelsesværdige 
oplevelser  i  hans  tid  var,  da  han  efter 
afslutningen  af  2.  verdenskrig  blev  kal- 
det til  at  tage  til  Europa  for  at  reorga- 
nisere kirkens  arbejde  her,  idet  Europa 
var  blevet  afskåret  under  krigen,  og 
derudover  at  fordele  mad,  tøj,  sengetøj 
og  medicinalvarer  til  dem  af  de  hellige 

der  havde  overlevet  denne  forfærdelige 
oplevelse. 

På  denne  opgave  besøgte  han  hellige 
i  13  nationer  og  uddelte  de  hårdt  til- 
trængte varer  til  dem,  og  mødtes  med 
dem  i  store  og  små  grupper,  hvor  han 
konstant  inspirerede  dem  til  at  have 
tro  på  Gud  og  vide,  at  Gud  ville  tage 
sig  af  dem. 

Det  der  var  sværest  var  at  komme  til 
Tyskland,  men  Herren  åbnede  døre  og 
skabte  venner  så  han  var  i  stand  til  at 
tage  til  de  hellige  over  det  meste  af 
Tyskland. 

Det  samme  var  tilfældet  da  han  tog 
til  Polen.  Kun  ved  guddommelig  ind- 
griben fik  han  indrejsetilladelse.  Han 
tog  til  alle  de  skandinaviske  lande  og 
indviede  Finland  til  evangeliets  for- 
kyndelse. Han  arbejdede  også  i  Hol- 
land, Frankrig,  Belgien,  Czekoslova- 
kiet,  Østrig,  Schweiz  og  Storbritanien, 
og  styrkede  de  hellige  overalt  hvor  han 
kom  frem,  samtidig  med  at  han  uddelte 
de  tiltrængte  fødevarer,  medicin,  tøj, 
sengetøj  etc.  hvor  det  var  nødvendigt. 

Det  var  kirkens  velfærdsprogram  i 
USA  der  muliggjorde  dette.  Fra  Salt 
Lake  City  kom  mange  ladninger  varer 
fra  stavenes  velfærdshuse  så  længe  der 
var  behov  for  det.  Det  var  præsident 
Bensons  ansvar  at  fordele  dem,  når  de 
ankom. 

For  at  få  adgang  til  de  forskellige 
lande  måtte  han  naturligvis  forhandle 
med  militære  embedsmænd.  Det  var 
sædvanligvis  svært  at  få  disse  mænd  i 
tale.  Men  igen  åbnede  Herren  vejen. 

Ved  en  lejlighed  var  han  nødsaget  til 
at  køre  til  Berlin.  Da  han  bad  om  at 
tale  med  general  Joseph  T.  McNarney, 
den  4-stjernede  general  der  havde 
kommandoen  over  alle  amerikanske 
styrker  i  Europa  på  det  tidspunkt,  blev 
han  hurtigt  afvist  af  generalens  sekre- 
tær. 

Skuffet  gik  han  tilbage  til  sin  bil,  og 
bad  ydmygt  Herren  om  at  åbne  en  ud- 
vej. Han  gik  igen  op  til  generalens  kon- 
tor og  fik  straks  foretræde  for  genera- 
len, og  fik  den  nødvendige  hjælp. 

Generalen  mindede  ham  om,  at  han 
ville  blive  den  første  amerikanske  civi- 
list der  rejste  til  Berlin  i  bil  siden  mili- 
tærovertagelsen, og  tilføjede  at  hæren 
ikke  kunne  tage  ansvaret  for  hans  sik- 
kerhed. 

Præsident  Benson  forsikrede  ham 
om,  at  han  ikke  frygtede  for  sin  per- 


sonlige sikkerhed,  da  han  vidste,  at 
Herren  ville  beskytte  ham.  Sådanne 
hændelser  forekom  igen  og  igen. 

Præsident  Benson  måtte  i  hast  flyve 
fra  Paris  til  Haag  i  Holland.  Der  var 
ingen  pladser  på  ruteflyene.  Ved  faste 
og  bøn  fik  han  3  pladser,  en  til  ham 
selv,  en  til  hans  sekretær  og  en  til  en 
præst,  der  skulle  med  ham. 

Richard  Ranglack,  et  af  medlem- 
merne i  Tyskland,  kørte  sammen  med 
broder  Benson  til  et  varehus,  hvor  no- 
gle af  varerne  fra  Utah  var  opmagas- 
ineret. Broder  Ranglack  spurgte:  "Vil 
du  fortælle  mig,  at  alle  de  kasser  er 
fulde  af  mad?"  Præsident  Benson  sva- 
rede: "Ja,  af  mad,  tøj,  sengetøj  og  for- 


håbentlig også  medicin." 

De  tog  nogle  kasser  ned.  Den  første 
indeholdt  hvede.  Broder  Ranglack 
kunne  næsten  ikke  tro  sine  øjne.  Han 
lod  hånden  løbe  gennem  hveden  og 
brast  så  i  gråd.  Den  næste  kasse  var 
fuld  af  tørrede  bønner.  Igen  græd  bro- 
der Ranglack  og  sagde:  "Broder  Ben- 
son, det  er  svært  for  mig  at  forstå,  at 
folk  som  aldrig  har  set  os  vil  gøre  så 
meget  for  os." 

Dette  var  typisk  for  de  mange  ople- 
velser præsident  Benson  havde  på  den 
tur. 


Under  disse  og  andre  oplevelser 
huskede  præsident  Benson  altid  sin 
fars  ord  til  ham.  Faderen  og  moderen 
havde  lært  ham  at  stole  på  bønnens 
magt,  og  hans  far  havde  sagt:  "Husk, 
at  hvad  du  end  gør  eller  hvor  du  end 
er,  så  står  du  aldrig  alene.  Vor  himmel- 
ske Fader  er  altid  nær.  Du  kan  række 
hånden  ud  og  få  hans  hjælp  gennem 
bøn."  Og  præsident  Benson  har  lært, 
at  det  er  sandt.  Herren  har  aldrig  svig- 
tet ham. 

20  år  efter  hans  opgave  i  det  krigs- 
hærgede Europa  blev  han  sendt  tilbage 
som  præsident  for  de  europæiske  mis- 
sioner med  hovedkvarter  i  Frankfurt. 
Der  så  han  igen  Herrens  hånd  i  hans 


arbejde. 

Der  oplevede  han  også  den  vækst 
der  havde  fundet  sted  i  årene  efter  kri- 
gen. Der  var  blevet  organiseret  stave, 
dannet  nye  missioner  og  tusinder  hav- 
de sluttet  sig  til  kirken.  Denne  mission 
varede  fra  1.  januar  1964  til  14.  sep- 
tember 1965. 

Fra  sit  hovedsæde  i  Tyskland  ledede 
han  arbejdet  i  Italien,  hvor  der  var  ble- 
vet dannet  stærke  grene.  Der  blev  også 
sendt  missionærer  til  Libanon  under 
hans  ledelse.  Den  26.  februar  1965  ar- 
bejdede 20  missionærer  i  Italien  og 


Præsident  Benson  ses  her  på  et  fotografi  fra  1953  i  sit  kontor  i  landbrugsministeriet  i 
Washington 

Præsident  Benson  voksede  op  på  en  gård,  og  kan  stadig  godt  lide  at  arbejde  i  sin  have  i  Salt 
Lake  City 


lagde  grundvolden  til  den  nuværende 
organisation,  der  består  af  en  stav  og  3 
missioner  i  den  nation.  Præsident  Ben- 
son  vendte  senere  tilbage  og  organise- 
rede Milano  stav. 

Et  af  hans  livs  højdepunkter  var  da 
han  blev  udnævnt  til  landbrugsminister 
i  præsident  Dwight  D.  Eisenhowers 
regering. 

Det  var  et  ansvar  han  ikke  havde 
stræbt  efter.  Da  præsident  Eisenhower 
tilbød  ham  stillingen  første  gang  afslog 
han  den.  Han  rådførte  sig  med  præsi- 
dent David  O.  McKay,  kirkens  davæ- 
rende præsident,  og  sagde  ligeud  til 
præsident  McKay,  at  han  ønskede  at 
fortsætte  med  at  virke  i  sit  kald  som  et 
medlem  af  De  tolvs  Råd. 


Præsident  McKay  rådede  ham  dog 
til  at  tage  til  New  York,  hvor  Eisenho- 
wer havde  opslået  sit  hovedkvarter  ef- 
ter valget,  og  lade  sig  interviewe  af 
ham.  Den  nyudvalgte  præsident  fortal- 
te ældste  Benson  om  den  høje  respekt 
landets  landmænd  havde  for  ham,  og 
at  det  var  ønsket,  at  han  skulle  være 
regeringsmedlem,  som  landbrugsmini- 
ster. 

Ældste  Benson  henvendte  sig  igen  til 
præsident  McKay,  som  fortalte  ham, 
at  det  var  hans  borgerpligt  at  acceptere 
et  kald  fra  den  amerikanske  regering. 
Så  accepterede  ældste  Benson  posten. 

Han  bestred  den  i  8  år.  Præsident 
Eisenhower  havde  fortalt  ministeren, 
at  han  gerne  ville  beholde  ham  i  rege- 


ringen så  længe  han  selv  sad  i  det  hvide 
hus. 

Han  rejste  over  hele  verden  i  denne 
egenskab,  og  forhandlede  med  mange 
landes  regeringsoverhoveder,  og  han 
havde  held  til  at  fremme  en  god  og 
sund  politik  for  Amerikas  landbrug. 

Denne  stilling  var  især  en  hjælp  til 
andre  nationer,  da  han  for  en  stor  del 
ledede  distributionen  af  den  hjælp  der 
blev  sendt  til  trængende  nationer. 

Præsident  Benson  blev  født  i  Whit- 
ney, Franklin  County,  Idaho  d.  4.  au- 
gust 1899  som  søn  af  George  T.  og 
Sarah  Dunkley  Benson,  og  barnebarn 
af  apostlen  Ezra  Taft  Benson,  der  var 
en  af  de  oprindelige  pionerer  der  kom 
ind  i  Salt  Lake  dalen  sammen  med 
Brigham  Young  d.  24.  juli  1847. 

Han  bedsteforældre  var  blandt  de 
tidligste  pionerbosættere  i  Cache  Valley 
på  Idaho-Utah  grænsen.  Han  voksede 
op  på  en  gård  i  sin  fødestat  og  havde 
selv  en  gård  der  fra  1923  til  1930. 

Han  var  den  ældste  af  1 1  børn.  Som 
12-årig  overtog  han  forvaltningen  af 
malkekvæget  mens  hans  far  tog  på 
mission  for  kirken  i  2  år.  Han  arbejde- 
de sig  gennem  sine  studier  ved  at  ar- 
bejde som  landbrugsmedhjælper. 

Den  10.  september  1926  blev  Flora 
Smith  Amussen  og  Ezra  Taft  Benson 
viet  i  templet  i  Salt  Lake  City  af  ældste 
Orson  F.  Whitney  fra  De  tolvs  Råd. 
Han  havde  været  præsident  Bensons 
missionspræsident,  og  ældste  Bensons 
fødeby,  Whitney,  Idaho,  var  opkaldt 
efter  ham. 

Præsident  og  søster  Benson  har  6 
børn,  34  børnebørn  og  20  oldebørn. 

Flora  Amussen  var  den  yngste  dat- 
ter af  Carl  C.  Amussen,  den  danskfød- 
te kendte  juvelerer  og  urmager.  Han 
sluttede  sig,  som  tidligere  nævnt  i  "Fra 
nær  og  fjern"  til  kirken  i  Liverpool, 
England  og  emigrerede  til  Utah  ved  at 
vandre  over  sletterne  i  1865.  Han  op- 
rettede siden  en  juvelerforretning  i  Salt 
Lake  City. 

Floras  mor,  Barbara  Smith  Amus- 
sen blev  født  i  Tooele,  Utah  af  skotske 
pionerforældre.  Floras  far  døde  da  hun 
kun  var  1  år  gammel,  og  hendes  mor 
opdrog  sine  6  børn  som  enke. 

Da  præsident  Benson  så  Flora  for 
første  gang,  fik  han  den  tilskyndelse,  at 
hun  ville  blive  hans  hustru.  Han  var 
ovre  hos  nogle  unge  mænd  på  Utah 
Universitetet  en  dag.  Der  kørte  en  pige 

forbi  i  en  bil,  og  de  vinkede  til  hende. 
"Hvem  er  den  pige?"  spurgte  han. 
"Det  er  Flora  Amussen,"  svarede  de. 
"Hende  skal  jeg  giftes  med,"  sagde 
han.  "Vel  skal  du  ej,"  sagde  de.  "Hun 
er  alt  for  populær  til  at  gifte  sig  med  en 
bondedreng  som  dig."  Han  svarede: 
"Det  gør  bare  det  hele  mere  interes- 
sant." 

I  1927  tog  han  sin  eksamen  fra  Iowa 
State  University,  og  blev  indvalgt  i 
Gamma  Sigma  Delta,  en  æresforening 
indenfor  amerikansk  landbrug. 

Bensonparret  flyttede  til  gården  i 
Whitney,  Idaho,  hvor  han  blev  land- 
mand. Sammen  med  broderen,  Orval, 
havde  han  købt  en  gård.  I  efteråret 
1927  blev  Orval  kaldet  på  mission  til 


Danmark,  og  den  betalte  han  med  ind- 
tægten fra  gården. 

I  1939  blev  han  medlem  af  den  ame- 
rikanske spejderbevægelses  nationale 
råd  og  blev  udnævnt  til  udøvende  se- 
kretær for  landbrugskooperativernes 
nationale  råd.  Dette  gjorde  det  nød- 
vendigt for  ham  at  flytte  til  Washing- 
ton D.C. 

Han  havde  boet  der  i  mindre  end  et 
år  da  han  blev  den  første  stavspræsi- 
dent  i  den  nydannede  Washington  stav 
i  Washington  D.C. 

Den  10.  april  1957  blev  han  dekore- 
ret med  den  højeste  fortjensmedalje 
den  italienske  regering  kunne  give  ham. 
Han  fik  den  som  en  anerkendelse  af 
hans  hjælp  til  at  løse  Italiens  fødevare- 


problemer med  varer  fra  de  amerikan- 
ske overskudslagre. 

I  januar  1981  var  hans  8  år  som 
Amerikas  landbrugsminister  ovre,  og 
han  vendte  tilbage  til  Salt  Lake  City 
for  at  genoptage  sine  ansvar  som  et 
medlem  af  De  tolvs  Råd. 

I  1967  kom  en  delegation  til  Salt 
Lake  City  for  at  opfordre  præsident 
Benson  til  at  stille  op  som  præsident- 
kandidat. Organisationen  var  allerede 
godt  igang  med  at  etablere  kontorer  i 
Michigan  og  det  sydlige  Illinois,  men 
præsident  Benson  afslog,  og  kampag- 
nen blev  droppet. 

Ved  en  anden  lejlighed  blev  han  op- 
fordret til  at  lade  sig  opstille  som  kan- 
didat til  guvenørposten  i  Utah.  Dette 


Den  daværende  landbrugsminister  med  sin  familie  i  50'erne.  Mellem  præsident  og  søster  Benson  ses  datteren  Flora  Beth.  I  baggrunden  ses  fra 
venstre  mod  højre:  Reed,  Bonnie,  Barbara,  Beverly  og  Mark.  Alle  børnene  er  nu  selv  gift  og  har  børn.  Præsident  og  søster  Benson  har  34  børne- 
børn og  20  oldebørn. 


5 


Præsident  Benson  har  altid  gerne  foretaget  sig  forskellige  ting  med  sin  familie.  Her  ses  han 
ved  en  uhøjtidelig  familiesammenkomst 


afslog  han  også.  Han  havde  nu  i  sinde 
at  hengive  sig  fuldstændig  i  kirkens  tje- 
neste som  et  medlem  af  De  tolvs  Råd. 

Da  det  nye  præsidentskab  blev  an- 
nonceret sagde  præsident  Benson: 

"Dette  er  en  dag  som  jeg  ikke  har 
set  frem  til.  Min  hustru,  Flora,  og  jeg 
har  uophørligt  bedt  til  at  præsident 
Kimballs  dage  ville  blive  forlænget  på 
denne  jord,  og  at  der  ville  blive  udført 
endnu  et  mirakel  på  hans  vegne.  Nu  da 
Herren  har  talt  vil  vi  gøre  vort  bedste 
under  hans  vejledning,  for  at  fremme 
værket  her  på  jorden. 

Vi  vil  savne  præsident  Kimball  vir- 
kelig meget. 

Han  og  jeg  sad  ved  hinandens  side  i 
De  tolvs  Apostles  Råd  i  mange  år.  Jeg 
elsker  ham  meget  højt.  Hans  store  kær- 
lighed og  undervisning  vil  aldrig  blive 
glemt. 

Mit  hjerte  er  fyldt  med  en  overmåde 
stor  kærlighed  og  omsorg  for  alle  kir- 
kens medlemmer,  og  vor  himmelske 
Faders  børn  overalt  på  jorden.  Jeg  al- 


sker  alle  vor  Faders  børn  uanset  farve, 
tro  og  politiske  overbevisning.  Mit 
eneste  ønske  er  at  tjene  som  Herren 
ønsker  jeg  skal  tjene. 

Nogle  har  spurgt  hvilken  retning 
kirken  ville  tage  i  fremtiden.  Lad  os  slå 
fast,  at  Herren,  gennem  præsident 
Kimball,  har  fokuseret  på  kirkens  tre- 
foldige mission:  at  forkynde  evangeliet, 
at  fuldkommengøre  de  hellige  og  at 
forløse  de  døde.  Vi  vil  fortsætte  enhver 
anstrengelse  for  at  udføre  denne  missi- 
on. 

Vi  vil  fortsat  opfordre  medlemmer- 
ne til  at  opfylde  deres  ansvar  som  mis- 
sionærer. Vi  vil  kun  missionere  i  de  na- 
tioner der  tillader  det.  Vi  opfordrer  vo- 
re medlemmer  i  alle  lande  til  at  respek- 
tere det  lands  love  hvor  de  bor. 

Vi  vil  fortsat  understrege  vigtigheden 
af  stærke  kristne  hjem  og  familieliv.  Vi 
føler  en  stigende  nødvendighed  for  at 
forældre  underviser  deres  børn  i  at  ef- 
terleve evangeliets  principper  som  vi 
finder  dem  i  Bibelen,  Mormons  Bog  og 


andre  hellige  skrifter. 

Vi  vil  fortsat  lægge  vægt  på  tempel- 
arbejdet.  Herren  har  befalet  os  at  ud- 
føre disse  livsvigtige  ordinanser  for  de 
levende  og  døde. 

Vi  vil  gerne  igen  bekræfte  overfor 
verden,  at  Jesu  Kristi  Kirke  af  Sidste 
Dages  Hellige  bliver  ledet  af  vor  Herre 
og  Frelser  Jesus  Kristus.  Vi  tror  på 
Kristus.  Vi  accepterer  og  anerkender 
hans  lære  som  åbenbarede  sandheder 
fra  Gud.  Vi  ved  at  han  er  Guds  bog- 
stavelige Søn.  Vi  elsker  ham  som  vor 
opstandne  Herre  og  Frelser. 

Vi  tror  at  der  ikke  "under  himmelen 
(er)  givet  mennesker  noget  andet  navn, 
hvorved  vi  kan  frelses"  (Apostlenes 
gerninger  4:12). 

Vi  siger  derfor  med  Mormons  Bog: 
"Kom  til  Kristus  og  bliv  fuldkommen  i 
ham  og  fornægt  jer  selv  alt,  hvad  der  er 
ugudeligt  ...  samt  elsker  Gud  af  hele 
jeres  magt,  sind  og  styrke."  (Moroni 
10:32). 

Vi  kalder  alle  kirkens  medlemmer  til 
at  være  trofaste  og  holde  Guds  bud. 

Lad  mig  udtrykke  min  taknemlig- 
hed for  de  vidunderlige  rådgivere  jeg 
har  ved  min  side. 

Vi  sender  vor  kærlighed  ud  til  alle 
kirkens  medlemmer  og  til  alle  vor  Fa- 
ders børn  i  alle  lande. 

Jeg  elsker  dette  værk  af  hele  min 
sjæl. 

Jeg  vil  være  jer  taknemlig  for  jeres 
tro  og  bønner  på  mine  og  mine  to  råd- 
giveres, og  på  dette,  den  Almægtiges 
hellige  værks  vegne."  □ 


(Denne  artikel  blev  i  store  træk 
skrevet  af  ældste  Mark  E.  Petersen 
kort  før  hans  død). 

Kirkens  nye  ledelse  har  tjent 
som  generalautoriteter  i  123  år 


Præsident  Gordon  B.  Hinckley,  Førsteråd-  Præsident  Thomas  S.  Monson.  Andenrådgi- 
giver  i  Det  øverste  Præsidentskab  ver  i  Det  øverste  Præsidentskab 


De  nye  rådgivere  i  Det  øverste 
Præsidentskab  og  de  nye  le- 
dere for  De  tolvs  Kvorum  har 
ialt  123  års  ledererfaringer  tilsammen, 
som  generalautoriteter  i  kirkens  og 
Herrens  tjeneste. 

Præsident  Gordon  B.  Hinckley,  der 
er  76  år  gammel  og  førsterådgiver  i 
Det  øverste  Præsidentskab,  blev  op- 
retholdt som  assistent  til  De  tolvs  Kvo- 
rum i  april  1958.  Han  blev  kaldet  som 
medlem  af  kvorummet  i  oktober  1961. 
Han  blev  rådgiver  til  præsident  Spen- 
cer W.  Kimball  i  juli  1981  og  i  decem- 
ber 1982  blev  han  andenrådgiver  i  Det 
øverste  Præsidentskab,  hvilket  han  har 
været,  indtil  han  automatisk  blev  afløst 
ved  præsident  Kimballs  død  den  5.  no- 
vember 1985. 


Præsident  Thomas  S.  Monson,  der 
er  59  år  gammel,  blev  kaldet  som  med- 
lem af  De  tolvs  Kvorum  i  oktober 
1963.  Med  sine  36  år  var  han  en  af  de 
yngste  apostle  der  er  blevet  kaldet  i  vo- 
re dage. 

Præsident  Marion  G.  Romney,  der 
er  89  år  gammel  og  præsident  for  De 
tolvs  Kvorum,  har  tilbragt  næsten 
halvdelen  af  sit  liv  som  generalautori- 
tet. Han  blev  kaldet  som  assistent  til 
De  Tolv  i  april  1941,  og  blev  medlem 
af  kvorummet  i  oktober  1951.  Han 
blev  kaldet  som  andenrådgiver  til  præ- 
sident Harold  B.  Lee  i  juli  1972.  Han 
tjente  som  andenrådgiver  til  præsident 
Kimball,  og  blev  kaldet  som  førsteråd- 
giver i  1982  ved  præsident  N.  Eldon 
Tanners  død. 


På  grund  af  præsident  Romneys 
dårlige  helbred  blev  ældste  Howard  W. 
Hunter,  apostelen  med  næststørst  an- 
ciennitet, kaldet  som  fungerende  præ- 
sident. Præsident  Hunter,  der  er  79  år 
gammel,  blev  kaldet  til  De  tolvs  Kvo- 
rum i  oktober  1959. 

Præsident  Hinckley  blev  født  i  Salt 
Lake  City  og  tog  en  eksamen  fra  Uni- 
versity  of  Utah  inden  han  tog  på  mis- 
sion i  Storbritanien.  Som  missionær 
blev  han  kaldet  som  assistent  til  den 
generalautoritet  der  præsiderede  over 
alle  de  europæiske  missioner. 

Efter  sin  afløsning  bad  den  davæ- 
rende præsident  for  kirken,  præsident 
Heber  J.  Grant,  ham  om  at  organisere 
og  tjene  som  sekretær  for  kirkens  ko- 
mité for  radio,  information  og  mis- 


■ 

Præsident  Marion  G.  Romney.  Præsident  for 
De  tolvs  Kvorum 


Præsident  Howard  W.  Hunter.  Fungerende 
præsident  for  De  tolvs  Kvorum 


sionslitteratur.  Denne  komité  udvikle- 
de sig  til  det  der  i  dag  er  en  verdensom- 
spændende informationsorganisation 
på  kirkeplan.  Mens  præsident  Hinck- 
ley  sad  i  denne  komité  skrev  og  produ- 
cerede han  en  serie  radioprogrammer 
om  kirkens  historie.  Han  udgav  også 
et  antal  bøger  og  foldere. 

Som  følge  af  hans  administrative 
evner  og  hans  succes  med  produktio- 
nen af  radioprogrammer,  billedbånd 
og  litteratur  til  at  forbedre  missionær- 
programmerne blev  han  udnævnt  til 
udøvende  sekretær  for  missionærko- 
miteen i  1951.  I  denne  stilling  admini- 
strerede han  dusinvis  af  missioners  og 
tusindvis  af  missionærers  anliggender 
over  hele  verden.  Senere,  som  medlem 
af  De  tolvs  Kvorum,  hvor  han  tjente  i 
kirkens  missionærkomité,  varetog  han 
den  stadig  voksende  ledelse  af  dette 
program. 

Præsident  Hinckley  har  rejst  over 
hele  verden  og  udført  adskillige  kirke- 
opgaver. Han  har  ledet  kirken  i  Asien, 
Europa  og  Latinamerika.  Som  med- 
lem af  Det  øverste  Præsidentskab  har 
han  indviet  flere  templer  end  nogen 
anden  leder  i  kirkens  historie. 


Da  han  blev  kaldet  som  assistent  til 
De  tolvs  Kvorum  beskrev  "Deseret 
News"  ham  som  "en  mand  hvis  stille 
og  næsten  utroligt  effektive  arbejde 
bag  scenen  kun  kendes  af  relativt  få." 
Artiklen  omtalte  også  ældste  Hinckleys 
"trofaste  opmærksomhed  på  detal- 
jerne," og  hans  "evne  til  at  udtænke  og 
gennemføre  store,  fantasifulde  planer." 

På  trods  af  sine  administrative  evner 
er  præsident  Hinckley  også  kendt  som 
en  næstekærlig  mand,  som  ofte  i  det 
stille  har  hjulpet  dem  der  har  haft 
hjælp  behov.  I  sin  ivrige  tjeneste  i  kir- 
ken har  han  dog  aldrig  svigtet  sin  fami- 
lie. Hans  hustru,  søster  Marjorie 
Hinckley  -  de  er  forældre  til  5  børn  - 
siger:  "Han  har  aldrig  tøvet  med  at  gø- 
re alt  hvad  der  har  været  nødvendigt 
for  at  gøre  mig  og  familien  det  mere 
behageligt." 

Sommetider  har  den  øgede  komfort 
været  et  direkte  resultat  af  hans  eget 
hårde  slid,  for  præsident  Hinckleys  in- 
teresser når  han  er  borte  fra  kontoret 
består  af  at  arbejde  i  haven  og  reparere 
ting  i  huset.  Han  elsker  også  at  studere 
skrifterne  og  anden  god  litteratur  og  at 
lytte  til  god  musik. 


Grundpillen  i  præsident  Hinckleys 
livsværk  har  været  hans  stærke  vidnes- 
byrd. "Dette  er  den  Almægtiges  værk," 
sagde  han  ved  oktoberkonferencen  i 
1985.  "Dette  er  hans  elskede  Søns 
værk.  Dette  er  fredens  værk,  med  evige 
velsignelser  til  alle  der  vil  acceptere 
det." 

Præsident  Monson  var  administre- 
rende direktør  for  det  kirkeejede 
Church  Press  i  Salt  Lake  City  da  han 
blev  kaldet  som  generalautoritet.  Tid- 
ligere i  sin  karriere  var  han  annonce- 
chefved Deseret  News.  Hans  interesser 
og  expertise  indenfor  den  litografiske 
industri  gjorde,  at  han  blev  præsident 
for  Litografisk  Industri  i  Utah,  og  be- 
styrelsesmedlem i  Amerikas  Litografi- 
ske Industri. 

Hans  karriere  indenfor  den  litogra- 
fiske industri  begyndte  efter  hans  tje- 
nestetid i  den  amerikanske  flåde  ved 
slutningen  af  2.  verdenskrig,  og  hans 
uddannelse,  som  bl.a.  bestod  af  virk- 
somhedsledelse, som  han  læste  ved 
University  of  Utah,  i  Salt  Lake  City. 
Han  afsluttede  sin  uddannelse  i  1948 
og  giftede  sig  med  Frances  Beverly 
Johnson.  (De  har  3  børn).  Han  fortsat- 

te  sin  uddannelse  og  fik  en  magister- 
grad i  virksomhedsledelse  ved  Brigham 
Young  University. 

Hans  uddannelse  og  forretningser- 
faringer  har  aldrig  overskygget  hans 
tjeneste  i  kirken.  Før  præsident  Mon- 
son  blev  kaldet  som  fuldtidsleder  i  kir- 
ken havde  han  bestridt  mange  stillin- 
ger, bl.a.  wardsassistent,  rådgiver  i  et 
biskopråd,  biskop  -  i  en  alder  af  22  år! 
-  rådgiver  til  en  stavspræsident  og  præ- 
sident for  Canada  missionen. 

Han  havde  også  været  involveret  i 
mange  samfundsorganisationer,  med 
en  særlig  interesse  for  spejderbevægel- 
sen, hvor  han  var  medlem  af  det  na- 
tionale råd.  Han  efterfulgte  præsident 
Benson  i  denne  stilling,  da  han  trak  sig 
tilbage  fra  sin  indsats  i  organisationen. 

Når  han  ikke  tilegner  det  meste  af 
sin  tid  til  kirkens  arbejde,  kan  han  lide 
at  opdrætte  en  særlig  art  duer.  Han  har 
vundet  adskillige  stats-  og  nationale 
trofæer  i  sin  hobby.  Han  elsker  også  at 
være  udendørs,  og  kan  lide  at  "lægge 
verden  til  side  et  øjeblik"  og  tage  ud  at 
fiske  i  Utahs  floder  og  åer. 

Præsident  Monson  er  blevet  kendt 
for  at  berette  om  evangeliet  gennem 
historier  om  personlige  og  andres  op- 
levelser. 

Mange  af  disse  historier  er  eksem- 
pler på  at  lytte  til  Åndens  tilskyndelser. 
"Åndens  Sprog,"  sagde  han  ved  gene- 
ralkonferencen i  april  1985,  "er  mild, 
stille,  opløftende  for  hjertet,  og  en  trøst 
for  sjælen. 

Ånden  taler  til  den  der  af  hele  sit 
hjerte  søger  at  kende  Gud  og  holde 
hans  guddommelige  befalinger." 

Præsident  Monson  er  et  eksempel 
på  en  der  har  søgt,  hørt  og  er  blevet 


vejledt  af  Ånden. 

Præsident  Marion  G.  Romney  blev 
født  i  Colonia  Juarez,  Mexico  af  ame- 
rikanske forældre.  Han  gik  i  skole  i 
Colonia  Juarez  indtil  1912  hvor  revo- 
lutionære aktiviteter  tvang  hans  foræl- 
dre og  mange  andre  amerikanere  til  at 
efterlade  deres  egendele  og  forlade 
landet.  Han  tog  en  uddannelse  ved 
Ricks  Junior  College  i  Rexburg,  Idaho, 
hvor  hans  far  var  rektor,  og  læste  så 
videre  ved  University  of  Utah,  hvor 
han  tog  en  juristeksamen. 

Han  praktiserede  jura  i  Salt  Lake 
City  i  mange  år,  bl.a.  som  sagfører  i 
forskellige  regeringsorganer.  Fra  1935 
til  1936  var  han  medlem  af  Utahs  lov- 
givende forsamling. 

Hans  skolegang  blev  afbrudt  to 
gange:  Første  gang  da  han  var  i  hæren 
i  1918,  og  anden  gang  da  han  var  på 
mission  i  Australien  fra  1920  til  1923. 
Et  år  efter  han  kom  hjem  fra  sin  missi- 
on blev  han  gift  med  Ida  Jensen,  som 
døde  i  1979.  De  har  to  sønner. 

I  1935  blev  han  biskop  i  Salt  Lake 
33.  ward,  og  i  1928  blev  han  præsident 
for  Bonneville  stav,  Salt  Lake  City. 
Han  tjente  som  stavspræsident  da  han 
blev  kaldet  til  at  være  generalautoritet. 

Præsident  Romney  hjalp  med  til  at 
udvikle  kirkens  velfærdsprogram,  og 
fik  en  stor  del  erfaring  i  dette  arbejde 
på  stavs-  og  regionsbasis.  Ikke  længe 
efter  han  var  blevet  kaldet  som  gene- 
ralautoritet blev  han  udnævnt  til  vice- 
direktør for  programmet,  og  han  sad 
som  direktør  for  det  fra  1959-1963. 

Præsident  Romneys  høje  alder  og 
svigtende  helbred  har  forhindret  ham  i 
at  være  så  aktiv  som  han  gerne  ville 
være.  Han  har  ikke  været  i  stand  til  at 


deltage  i  de  sidste  par  generalkonferen- 
cer, skønt  han  kom  til  en  af  sessionerne 
i  april  1985.  Den  daglige  administrati- 
on af  De  Tolvs  arbejde  vil  blive  styret 
af  den  fungerende  præsident  Howard 
W.  Hunter. 

Før  præsident  Hunter  blev  kaldet 
som  generalautoritet  var  han  en  suc- 
cesrig forretningsmand  og  sagfører  i 
Californien. 

Juraarbejdet  var  en  stor  forandring 
fra  hans  oprindelige  karriere.  Som  ung 
mand  dannede  han  et  5-mands  band, 
som  skulle  spille  ombord  på  kryd- 
stogtskibe i  Stillehavet  og  Orienten. 
Skønt  han  følte  sig  tiltrukket  af  livet 
som  professionel  musiker,  gav  det  ham 
ikke  de  faste  omgivelser  han  ønskede. 
Han  lagde  sine  instrumenter  væk  -  han 
spillede  saxofon,  klarinet,  trompet,  vio- 
lin, trommer  og  marimba  -  og  tog  på 
college. 

Hans  første  faste  arbejde  var  som 
regnskabsfører  i  en  bank.  Senere  ar- 
bejdede han  for  regeringen  i  Los  Ange- 
les, Californien.  Han  fortsatte  med  at 
arbejde  om  dagen,  og  gik  på  universi- 
tetet om  aftenen  hvor  han  tog  sin  jura- 
eksamen. 

I  1931  giftede  han  sig  med  Clara 
May  Jeffs.  De  har  fået  3  sønner,  hvor- 
af den  ene  døde  som  spæd. 

Blandt  hans  mange  opgaver  som 
generalautoritet  har  præsident  Hunter 
været  præsident  kirkens  polynesiske 
kulturcenter  på  Hawaii  og  præsident 
for  den  genealogiske  forening.  Da  han 
blev  udnævnt  som  fungerende  præsi- 
dent for  De  tolvs  Kvorum  tjente  han 
som  viceformand  for  kirkens  tempel- 
og  genealogiråd.  □ 
Church  News 


Ny  regionalrepræsentant  for  norden 

Ved  en  ekstra  stavskonference 
søndag  den  16.  februar  1986 
blev  stavspræsident  Arne  L. 
Hedberg  afløst  som  stavspræsident. 
Samme  dag  kaldte  og  indsatte  præsi- 
dent Joseph  B.  Wirthlin  ældste  Hed- 
berg som  ældste  Bo  G.  Wennerlunds 
efterfølger  som  regionalrepræsentant 
for  Danmark,  Finland,  Norge  og  Sve- 
rige. 

Ældste  Hedberg  har  tjent  som  fuld- 
tidsmissionær  i  Sverige,  som  Unge 
Mænds  præsident  i  missionen  i  om- 
kring 10  år  og  som  distrikts-  og  stavs- 


1 


'M. 


præsident. 

Af  profession  har  han  arbejdet  med 
reklamer  og  været  lærer.  Hans  nuvæ- 
rende stilling  er  områdekoordinator 
for  kirkens  uddannelsessystem  i  nord- 
europa.  Dette  indbefatter  ansvaret  for 
seminar-  og  institutprogrammerne  i 
det  område  han  nu  skal  betjene  som 
regionalrepræsentant. 

Ældste  Hedberg  og  hans  hustru 
Gunnel  har  3  børn,  2  piger  og  1  dreng. 
To  af  disse  er  i  øjeblikket  på  mission. 
Den  ene  tjener  i  Kanada,  og  den  anden 
er  velfærdsmissionær  på  filippinerne.  □ 

Missionspræsident  Svendsen 
rejst  hjem  til  hjerteoperation 


Af  Tom  Ahlmann  Jensen 


Præsident  og  søster  Svendsen  rej- 
ste i  begyndelsen  af  marts  tilba- 
ge til  USA.  Efter  ordre  fra  æld- 
ste Russell  fra  De  tolvs  Råd,  måtte 
præsident  Svendsen  tilbage  og  have  fo- 
retaget en  hjerteoperation. 

Det  var  en  bevæget  og  vemodig  af- 
sked. Søskende  over  hele  landet  var 
kommet  til  at  holde  af  missionspræsi- 
dentparret,  som  i  kraft  af  deres  venlig- 
hed og  imødekommenhed  sikrede  sig 
en  stor  plads  i  manges  hjerter. 

Operationen  er  overstået,  og  det  for- 
lyder, at  broder  Svendsen  har  det  godt. 

Som  ny  missionspræsident  har  vi 
igen  budt  præsident  Don  L.  Christen- 
sen velkommen.  Han  og  søster  Marva 
S.  Christensen  tjente  som  missionspræ- 
sidentpar  i  1966-1969,  men  stiftede  al- 


lerede bekendtskab  med  Danmark  i 
1948,  hvor  han  tjente  som  missionær, 
og  hun  kom  med  sine  forældre,  præsi- 
dent og  søster  Edward  H.  Sorensen, 
som  nogle  søskende  erindrer  sig.  Sø- 
ster Marva  Sorensen  Christensen  blev 
kaldet  som  missionær  i  Den  Danske 
Mission  mens  hendes  forældre  var 
præsidentpar  herovre. 

Efter  sin  tid  som  missionspræsident 
blev  broder  Christensen  kaldet  som 
regional-  og  missionsrepræsentant  for 
De  Tolv  i  Danmark,  indtil  juli,  hvor 
den  nye  missionspræsident  vil  træde  til. 

Stjernen  ønsker  at  takke  søster  og 
præsident  Svendsen  for  deres  tid  her 
hos  os,  og  at  ønske  dem  og  søster  og 
præsident  Christensen  alt  godt  i  frem- 
tiden. □ 


Præsident  Lees  dagbøger  overdraget  kirken 


Fra  Church  News 

Fra  dengang  præsident  Harold  B. 
Lee  blev  ordineret  til  De  tolvs 
Råd  i  1941  og  indtil  sin  død  i 
1973  førte  han  en  håndskrevet  opteg- 
nelse i  et  bestemt  format. 

Den  6.  december  sidste  år  blev  alle 
33  bøger  -  en  for  hvert  år  -  overdraget 
kirkens  historiske  afdeling  af  præsident 
Lees  datter,  Helen  Lee  Goates,  og 
hendes  mand  L.  Brent  Goates. 

Overdragelsen  foregik  via  ældste 
Dean  L.  Larsen  fra  De  halvfjers'  første 
Kvorum,  som  er  administrativ  leder  af 


kirkens  historiske  afdeling. 

Brent  Goates  har  igennem  1 1  år  for- 
sket i  præsident  Lees  liv,  med  disse 
dagbøger  som  hovedkilde.  Han  har 
skrevet  en  biografi,  "Harold  B.  Lee, 
Prophet  and  Seer",  som  er  blevet  ud- 
sendt på  forlaget  Bookcraft. 

Jeg  har  ikke  længere  behov  for  at 
foretage  indgående  forskning  af  dag- 
bøgerne, og  håber  at  de  lige  så  stille 
kan  forblive  intakte  i  kirkens  arkiver, 
uden  yderligere  undersøgelser,"  sagde 
Goates.  □ 


Ældste  Dean  L.  Larsen,  til  venstre,  modta- 
ger præsident  Harold  B.  Lees  dagbøger  af  L 
Brent  og  Helen  Lee  Goates 

Jugoslavien  indviet 


Medlemmerne  ser  en  lys  fremtid  i  møde 


Fra  Church  News 


Medlemmerne  i  Jugoslavien 
vil  blive  inspireret  i  adskillige 
uger  efter  et  særligt  møde  i 
Zagreb,  hvor  præsident  Monson  ind- 
viede landet  til  evangeliets  forkyndelse. 

Medlemmerne  af  Zagreb  gren  sam- 
ledes, sammen  med  andre  trofaste  som 
kom  i  busser  eller  tog  fra  de  omkrin- 
gliggende egne.  De  mødtes  i  kirkens 
første  bygning  i  Jugoslavien,  en  byg- 
ning i  østeuropæisk  stil,  hvis  karnapper 
på  symbolsk  vis  åbnes  ud  mod  den  700 
år  gamle  bys  hjerte. 

"Jeg  nedbeder  velsignelser  over  alle 
der  søger  sandheden,  så  de  må  finde 
sandheden,"  sagde  præsident  Monson 
i  sin  indvielse  d.  31.  oktober  1985.  "Vi 
ved  at  vi  er  svage  og  ydmyge,  og  at  vi 
ikke  kan  gøre  noget  af  os  selv,  men 
med  din  hjælp  kan  dine  formål  blive 
opfyldt  i  Jugoslavien." 

Skønt  Jugoslavien  historisk  set  ofte 
har  været  en  krigsarena  og  oplevet 
mange  konflikter  sagde  præsident 
Monson  i  sin  bøn,  at  "i  dag  føler  vi  os 
forenede,  og  ser  fremad  mod  en  lys 
fremtid...  Derfor  indvier  jeg,  med  Det 
øverste  Præsidentskabs  godkendelse, 
landet  Jugoslavien  til  forkyndelse  af 
Jesu  kristi  evangelium  og  nedbeder  vor 
viise  himmelske  Faders  velsignelser 
over  det. 

Velsign  Jugoslaviens  unge,  så  de  må 
blive  kontaktet  i  store  tal,"  fortsatte 
han...  "Lad  ikke  den  Onde  forpurre  dit 
værk...  Hold  ham  fangen,  så  Jugosla- 
vien kan  blomstre,  så  kirkens  med- 
lemmer må  være  rene  af  hjertet,  så  det- 
te land  en  dag  må  være  smykket  af 


ward  og  stave...  Skønt  vi  nok  er  få  nu, 
ved  vi,  at  vi  med  din  hjælp  kan  blive 
mange." 

Til  stede  ved  dette  historiske  møde 
var  også  ældste  Hans  B.  Ringger  fra 
De  halvfjers'  første  Kvorum  og  områ- 
depræsidentskabet i  Europa,  og  Jo- 
hann A.  Wondra,  regionalrepræsen- 
tant. Dette  møde,  og  et  aftenen  før, 
hvor  Zagrebs  grensbygning  blev  ind- 
viet, blev  ledet  af  Jugoslaviens  distrikts- 
præsident  Kresimir  Cisic,  som  tidligere 
har  studeret  ved  BYU  og  som  spillede 
på  BYU's  nationale  basketballhold,  og 
som  er  en  af  stjernespillerne  på  Jugo- 
slaviens basketballlandshold. 

Zagrebs  grensbygning  blev  indviet 
af  præsident  Monson  som  et  "hus  der 
repræsenterer  en  drøm,  en  bøn,  et 
håb." 

I  sin  tale  den  31.  oktober,  sagde  æld- 
ste Ringger  at  vinduerne  er  lavet  for  at 
lukke  lyset  ind,  men  at  de  også  kan 
bruges  til  at  vise  andre  lyset.  Han  sag- 
de at  de  hollandske  sdh-familiers  akti- 
viteter kunne  ses  af  alle  og  enhver,  for- 
di man  undlod  at  trække  gardinerne 
for  (når  de  havde  familieaften).  "På 
samme  måde,"  sagde  han  til  medlem- 
merne, "bør  vi  føre  et  liv  i  retfærdighed 
og  åbenhed,  så  andre  mennesker  kan 
se  hvordan  vi  lever." 

Vinduerne  i  Zagrebs  grensbygning 
blev  symbolsk  åbnet  under  møderne. 
Disse  smukt  udformede  vinduer  er 
med  til  at  forskønne  kirkens  første 
bygning  i  Jugoslavien.  Bygningen  er 
typisk  udsmykket,  i  lighed  med  de 
omkringliggende    bygninger.  Indeni 


kirkebygningen,  der  er  fra  1903,  fører 
en  gang  hen  til  en  stor  kirkesal,  et  vel- 
assorteret missionsbibliotek,  et  infor- 
mationscenter, klasseværelser,  missio- 
nærlejligheder og  et  dåbsbassin. 

Udenfor  kirkebygningen  er  der  en 
lille  park  og  en  stærkt  trafikeret  gade. 
Om  søndagen  er  parken  fyldt  med 
mennesker,  som  tager  traditionsbund- 
ne ture  på  vej  fra  bymidten  til  de  nær- 
liggende sporvogns-  og  jernbanestatio- 
ner. 

Byen  er  den  næststørste  i  Jugosla- 
vien, der  huser  mange  kulturer.  Der  er 
3  hovedreligioner:  Den  øst-ortodokse 
kirke,  den  romersk  katolske  kirke  og 
muslimer.  Der  er  3  officielle  sprog, 
nemlig  serbokroatisk,  slovensk  og  ma- 
kedonsk, der  er  2  alfabeter,  nemlig  det 
latinske  og  det  kyrilliske,  og  der  findes 
mange  mindretalskulturer. 

Millionbyen  Zagreb  ligger  i  Panno- 
nien  som  fortrinsvis  er  et  flat  land- 
brugsområde. Den  berømte  Donau  gi- 
ver området  vand,  og  tjener  samtidig 
som  vandvej.  Som  en  kontrast  til  disse 
lave,  frugtbare  områder  knejser  de 
omringende  bjerge,  der  ligger  mellem 
dalene  og  kysten.  I  disse  bjerge  ligger 
Sarajevo,  der  var  skueplads  for  vinter- 
olympiaden 1984.  På  den  anden  side  af 
bjergene  ligger  kysten  og  Adriaterha- 
vet. Dele  af  kysten  består  af  stejle 
bjergsider  der  skyder  direkte  op  af  ha- 
vet. Andre  strækninger  byder  på  brede 
strande,  som  tiltrækker  millioner  af  be- 
søgende hvert  år.  □ 

"Ging  Gang  Goolie  Goolie  Goolie  Goolie  Washah" 


Fra  venstre  mod  højre:  Jørn  Holm  Bendtsen,  Peter  Holm  Bendtsen,  Christian  Holm  Bendtsen,  David  Poulsen,  Michael  Olsson.  Kim  Poulsen  øg 
Ian  Holm  Bendtsen 


Sådan  lød  ordene  i  den  indleden- 
de linie  på  den  sang  som  spej- 
derne bl.a.  sang  onsdag  den  29. 
januar  til  Unge  Pigers  og  Spejdernes 
Æresaften  i  Århus. 

Det  var  en  meget  speciel  aften  for  de 
unge  mænd  idet  broder  David  Poulsen 
og  broder  Peter  Holm  Bendtsen  fik 
overrakt  belønningen  "På  min  Ære", 
som  erkendelse  af  deres  indsats  i  en 
to-årig  periode.  Broder  Ian  Holm 
Bendtsen  blev  overrakt  belønningen 
"Pligt  mod  Gud",  denne  erhverves  ef- 
ter fire  års  aktiv  deltagelse  i  spejder- 
programmet. Alle  belønningerne  kræ- 
ver også  aktiv  deltagelse  i  kirkens  pro- 
grammer. 

"På  min  Æresbelønningen  består 
af  en  medalje  fastgjort  i  et  ordensbånd 
i  farverne  gul  og  grøn.  Medaljen  består 
af  spejderliljen  med  englen  Moroni 
blæsende  i  basun  som  motiv. 


"Pligt  mod  Gud"-belønningen  er  af 
samme  tilsnit,  motivet  er  her  blot  et 
bøffelkranie  på  hvis  pandeskal  man 
kan  se  Johannes  Døberen  overdrage 
det  aronske  præstedømme  til  Joseph 
Smith  og  Oliver  Cowdery.  Motivet  er 
flankeret  af  ordene  "Ær  præstedøm- 
met -  Tjen  Gud".  Tidligere  bar  denne 
belønning  som  motiv  et  billede  af  tem- 
plet i  Salt  Lake  City. 

Foruden  de  her  nævnte  belønninger 
blev  der  uddelt  adskillige  andre  em- 
blemer, f.eks.  Jamboree-mærkerne  for 
deltagelse  i  radiokommunikation  med 
spejderne  i  andre  lande  (JOTA). 

Flere  certifikater  blev  uddelt  til  de 
unge  piger  for  deres  deltagelse  i  UPs 
målsætningsprogram  og  lejrprogram. 

Aftenen  var  krydret  med  sang,  un- 
dervisning, konkurrence  og  sketch. 

□ 

Jørn  Holm  Bendtsen 


Biskop  Bjarne  Bidstrup  far  undervisning  i 
hvordan  man  bruger  et  kompas  af  Kim  Poul- 
sen 

De  stolle  modtagere  af  belønningerne  "På  min  Ære"  og  "Pligt  mod  Gud".  Fra  venstre:  David  Poulsen,  Ian  Holm  Bendtsen  og 
Peter  Holm  Bendtsen 

Københavns  stavs  Superlørdag 

den  22.  februar 


Stavens  seminar-studerende  startede 
med  at  høre  Poul  H.  Dunn  fortælle  om 
hvordan  han  fik  sit  egentlige  vidnes- 
byrd en  tidlig  morgen  da  han  sammen 
med  sin  deling  -  under  kraftig  maskin- 
geværild -  kæmpede  sig  i  land  på  en 


A  f  Ellen  Hall 

lille  Stillehavs  ø. 

De  unge  så  og  hørte  også  ældste 
Bruce  R.  McConkie's  sidste  tale  og 
gribende  vidnesbyrd. 

Bagefter  var  der  Israelsk  aften  med 
dans  til  kl.  22.00.  □ 


De  mange  deltagere  (og  sik- 
kert også  deres  mødre)  havde 
haft  gang  i  fantasien  og  sy- 
maskinen. Resultatet  er  da 
også  blevet  festligt. 

UMUP-seminar  i  Københavns  stav 


Af  Ellen  Hall 


Musikgruppen,  under  ledelse  af 
Anne  Rrendstrup  og  Bjarne 
Østergård 


Lørdag  den  1.  marts  afholdtes 
benhavn  Stav's  store  årlige  UM 
seminar  for  alle  12-18  årige  unge.  Mot- 
toet i  år  var  "I  Verden  Men  Ikke  Af 
Verden",  hvor  emnerne: 
Fester 
Musik 
Lekture 
Venner,  miljø 
Film,  video 

blev  gennemdiskuteret  i  grupper.  Hver 
gruppe  fremlagde  til  sidst  hvad  der  var 
nået  frem  til  og  det  blev  et  meget  gen- 
nemarbejdet og  beundringsværdigt  re- 
sultat, af  høj  standard. 

Dette  blev  optaget  på  bånd  og  er  nu 
samlet  i  en  lille  folder/pjece,  som 
rummer  de  unges  egen  mening  om 
ovennævnte  fem  punkter. 

Inden  workshop'en  opførte  4.  wards 
drenge  en  dramatisering  af  "Inviter 
Frelseren  ind  i  dit  Hjertes  Hus".  □ 


Lekture  og  sprog"  under  lede/se 
af  Ulla  Madsen  og  Søren 
I'.dsherg 


Seminarets  smukke 
bomærke 


PIF: 

S  f  IF. 


Et  udsnit  af  "god  lekture' 

Rådgiver  til  biskop  bliver 
Amerikas  ambassadør  i  Sverige 


Præsident  Reagan  udpegede  i  no- 
vember sidste  år  Gregory  J. 
Newell  til  ambassadør  i  Sverige. 
Broder  Newell  tjente  da  som  rådgiver  i 
biskoprådet  i  McLean  ward,  i  Virginia. 

Siden  1982  har  han  været  præsident 
Reagans  viceminister  for  internationale 
organisationsanliggender.  Han  har  an- 
svaret for  ledelsen  og  koordineringen 
af  komplicerede  udenrigsanliggender. 
Da  broder  Newell  tiltrådte  i  1982,  i  en 
alder  af  36  år,  var  han  den  yngste  der 
nogensinde  havde  bestridt  denne  post  i 
Amerikas  historie. 

I  kraft  af  sin  ministerstilling  skal 
Newell  repræsentere  USA  overfor  me- 
re end  90  tekniske,  udviklings-  og  hu- 
manitære organisationer  samt  arbejde  i 
FN  i  New  York,  Paris,  Geneve,  Rom, 
Wien,  Montreal  og  Nairobi. 

Han  var  USA's  seniorrådgiver  ved 
den  37.,  38.  og  39.  generalforsamling  i 
FN,  og  ligeledes  ved  FN's  2.  nedrust- 
ningssession. 


Han  har  også  været  særlig  rådgiver 
til  USA's  delegation  til  FN  konferen- 
cen om  nye  og  genanvendelige  energi- 
kilder i  Nairobi  i  1981. 

Før  han  tiltrådte  sin  nuværende  post 
udpegede  præsident  Reagan  ham  i  ja-, 
nuar  1981  som  sin  særlige  assistent,  og 
han  havde  ansvaret  for  at  koordinere 
præsidentens  aftaler  og  planer. 

Fra  1979-1980  arbejdede  Newell 
som  viceadministrator  for  Pennsylva- 
niens  guvenør  Richard  Thornburg. 
Han  ledede  også  Amerikas  første  te- 
kniske handelsrejse  til  Kina. 

Han  var  personalechef  under  præsi- 
dent Gerald  R.  Fordi  1975. 

Han  var  fuldtidsmissionær  i  Fran- 
krig, Belgien  og  Luxembourg. 

Han  og  hans  hustru,  Candilynne 
Jones,  har  4  børn,  og  han  tjener  nu 
som  højpræsternes  gruppeleder  i 
Stockholms  1.  forsamling.  □ 
Church  News. 


Gregory ./.  Newell 


I  Europakonkurrencen  i 

I  1985  I 

i 

|       Vi  kan  herved  meddele  deltagere  i  Europa-  ! 

konkurrencen  1985,  at  det  store  antal  af  deltagere  ! 

har  gjort  det  umuligt  at  bringe  navnene  på  vinderne  j 

i  dette  nummer  af  Stjernen.  Vindernes  navne  vil  i  j 

stedet  blive  offentliggjort  i  juni-nummeret  af  Stjernen!  j 

